als_Latn dik_Latn sag_Latn
15/11/2009
ANKARA, Turqi -- Ministri i brendshëm Besir Atalay publikoi të premten (13 nëntor) detajet e planit të shumë pritur të qeverisë për ti dhënë më shumë të drejta minoritetit kurd. Plani përfshin krijimin e një autoriteti të pavarur për të hetuar rastet e torturës të dyshuar ndaj kurdëve, po ashtu dhe masat për të lehtësuar kufizimet aktuale të përdorimit të gjuhës kurde. Kabinet i kryeministrit Reçep Tajip Erdogan ka marrë tashmë masa për të zgjeruar të drejtat kulturore të komunitetit kurd nëpërmjet fillimit të një kanali televiziv shtetëror që transmeton në gjuhën kurde. Po ashtu, qytetet e dominuara nga kurdët do të lejohen të rivendosin ish-emrat e tyre kurd. Partitë kryesore opozitare kundërshtojnë reformat, duke argumentuar se kjo shkel unitetin kombëtar. (Reuters, Xinhua, Hurriyet, Deutsche Welle, AFP, BBC - 13/11/09)
unk als_Latn